Edda Andrésdóttir les sinn síðasta fréttatíma á Stöð tvö í kvöld. Edda á að baki fimmtíu ára feril í fjölmiðlum. Hún segir fréttaflutning frá gosinu í Vestmanneyjum, þar sem hús ömmu hennar fór undir hraun, vera eftrminnilegastan.
Þarna heyrðum við í Eddu heilsa áhorfendum áður en hún las fréttir í ríkissjónvarpinu árið 1986. Edda hóf störf sem blaðamaður á dagblaðinu Vísi árið 1972. Hún starfaði fyrst fyrir RÚV árið 1975, tók þá viðtal fyrir Kastljós. Árin á eftir tók hún að sér ýmis verkefni fyrir sjónvarpið, og var meðal annars aðstoðarpródúsent, eða skrifta, á fréttastofunni.
Og ætlaði mér þá semsé að vinna á bakvið tjöldin en það varð ekki.
Það varð svo sannarlega ekki, Edda Andrésdóttir hefur frá árinu 1990 starfað á Stöð 2 og verið nánast daglegur gestur á skjám landsmanna í kvöldfréttunum.
En hvað stendur uppúr á ferlinum?
Stóra fréttin kom eiginlega alveg strax þegar gaus í Eyjum, þar sem að amma mín átti heima og ég hafði verið á hverju sumri og það hús fór undir hraun. En ég flaug þangað semsé sem blaðamaður vísis strax um nóttina ásamt ljósmyndara og við áttum eftir að vera þarna fyrstu dagana, næstum fyrstu vikuna.
Edda er að hætta á fréttastofunni en segist halda því opnu að vinna verkefni í þáttagerð, hún segist ánægð að fá að taka ákvörðun um starfslok sjálf.
þessu öllu fylgir afskaplega góð tilfinning.
Edda Andrésdóttir les sinn síðasta fréttatíma á stöð tvö í kvöld eftir fimmtíu ára feril í fjölmiðlum. 